Nekter straffskyld for drapsforsøk på Nav-ansatt
Mannen blir fremstilt for varetektsfengsling onsdag, opplyser Oslo politidistrikt. Ola Lunde er forsvarer for 26-åringen, som er norske statsborger. - Han benytter seg av retten å nekte å la seg avhøre av politiet. For øvrig erkjenner han ikke straffskyld etter tiltale, sier forsvareren. Politiet fikk melding om hendelsen ved Nav-kontoret på Grorud klokken 8.25 mandag morgen. Kvinnen, som skal være i 30-årene, ble angrepet inne på kontoret sitt og fikk kritiske skader. Tirsdag lå hun ennå på Ullevål sykehus med kritiske skader. Den antatte gjerningsmannen ble pågrepet av en væpnet hundepatrulje ni minutter etter at politiet ble varslet. Han ble pågrepet nær boligen sin i Ammerudhellinga, ikke langt fra Nav-kontoret. 26-åringen er en kjenning av politiet, og han hadde fremdeles kniven på seg da han ble pågrepet.
Den 26 år gamle mannen som er pågrepet for å ha knivstukket en kvinnelig ansatt på Nav Grorud, nekter straffskyld, men har så langt ikke villet la seg avhøre.